Foto: FreeImages.com AQShning Shimoliy Karolina shtatida portlovchi zaryadlarni qo‘llashni mashq qilish mashg‘ulotlari vaqtida bir harbiy halok bo‘ldi, yana 7 nafari jarohat oldi. Bu haqda CNN telekanali xabar bermoqda. Voqea 14 sentabrda AQSh qurolli kuchlarining Fort-Bregg bazasida yuz bergan. Harbiylar portlash oqibatida jabrlanganlar va shifoxonaga yetkazilganlar, ulardan biri olingan jarohatlardan halok bo‘lgan. Voqea tafsilotlari ma’lum qilinmayapti. Baza qo‘mondonligi ushbu holat yuzasidan tergov olib borilishini ma’lum qilgan. Shunga o‘xshash ko‘ngilsiz voqea 13 sentabrda AQSh dengiz piyoda qo‘shinlari korpusining 15 nafar harbiysi bilan yuz bergandi. Kaliforniya shtatidagi Kemp-Pendlton bazasidagi mashg‘ulotlar vaqtida noma’lum sabablarga ko‘ra harbiylar bo‘lgan amfibiya-tank yonib ketgan. Buning oqibatida harbiylar jarohat olgan.